钦定古今图书集成/明伦汇编/皇极典/第250卷 > 诗经 > 大雅文王
## 钦定古今图书集成/明伦汇编/皇极典/第250卷 > 诗经 > 大雅文王

穆穆文王，于缉熙敬止。假哉天命，有商孙子。商之孙
子，其丽不亿。上帝既命，侯于周服。侯服于周，天命靡
常。殷士肤敏，祼将于京。厥作祼将，常服黼𠳲。王之荩
臣，无念尔祖。

〈大全〉临川王氏曰：“天尝命商，使有九有之师，今服于周，所谓靡常也。”

“无念尔祖，聿修厥德。永言配命，自求多福。”殷之未丧
师，克配上帝。宜鉴于殷，骏命不易。

〈朱注〉言殷未失天下之时，其德足以配乎上帝，今其子孙乃如此，宜以为鉴而自省焉，则知天命之难保矣。

命之不易，无遏尔躬。宣昭义问，有虞殷自天。上天之
载，无声无臭。仪刑文王，万邦作孚。

〈朱注〉言天命之不易保，故告之使无若纣之自绝于天，而布明其善誉于天下，又度殷之所以废兴者而折之于天。然上天之事，无声无臭，不可得而度也。惟取法于文王，则“万邦作而信之矣。”